ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์พ.ศ. ๒๕๖๒ ตามที่ได้มีระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์พ.ศ. ๒๕๓๑ และที่แก้ไขเพิ่มเติม ไว้แล้ว นั้นโดยที่เป็นการสมควรรวบรวมระเบียบดังกล่าวในส่วนที่มีแก้ไขเพิ่มเติมให้เป็นฉบับเดียวกันและปรับปรุงเอกสารหลักฐานที่ใช้ประกอบการจดทะเบียนและการโอนรถให้เหมาะสมยิ่งขึ้นอาศัยอำนาจตามความในมาตรา ๑๐ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่๓) พ.ศ. ๒๕๒๕ มาตรา ๑๓ มาตรา ๑๖ และมาตรา ๑๗ แห่งพระราชบัญญัติรถยนต์พ.ศ. ๒๕๒๒ อธิบดีกรมการขนส่งทางบกวางระเบียบไว้ดังต่อไปนี้ข้อ๑ ระเบียบนี้เรียกว่าระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์พ.ศ. ๒๕๖๒ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์พ.ศ. ๒๕๓๑(๒) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๒) พ.ศ. ๒๕๓๓(๓) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๓) พ.ศ. ๒๕๓๔(๔) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๔) พ.ศ. ๒๕๓๘(๕) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๕) พ.ศ. ๒๕๔๑(๖) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๖) พ.ศ. ๒๕๔๑(๗) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๗) พ.ศ. ๒๕๔๒(๘) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๘) พ.ศ. ๒๕๔๒(๙) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๙) พ.ศ. ๒๕๔๕(๑๐) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๑๐) พ.ศ. ๒๕๔๗(๑๑) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๑๑) พ.ศ. ๒๕๔๗(๑๒) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๑๒) พ.ศ. ๒๕๔๗(๑๓) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๑๓) พ.ศ. ๒๕๔๗(๑๔) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๑๔) พ.ศ. ๒๕๔๘(๑๕) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๑๕) พ.ศ. ๒๕๔๘(๑๖) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๑๖) พ.ศ. ๒๕๔๘(๑๗) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๑๗) พ.ศ. ๒๕๔๙(๑๘) ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๑๘) พ.ศ. ๒๕๕๑บรรดาระเบียบประกาศ ข้อบังคับ หรือคำสั่งอื่นใดในส่วนที่มีไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้ตรวจสภาพ หมายความว่า การดำเนินการตรวจสภาพรถตามระเบียบกรมการขนส่งทางบกว่าด้วยการตรวจสภาพรถตามกฎหมายว่าด้วยรถยนต์ตรวจสอบ หมายความว่า การตรวจสอบความถูกต้องของเลขตัวรถเลขเครื่องยนต์และสีรถนายทะเบียนหมายความว่า ข้าราชการซึ่งรัฐมนตรีว่าการกระทรวงคมนาคมแต่งตั้งให้เป็นนายทะเบียนและข้าราชการที่ได้รับมอบหมายจากผู้ซึ่งได้รับแต่งตั้งให้มีอำนาจและหน้าที่ในการดำเนินการด้านทะเบียนตามกฎหมายว่าด้วยรถยนต์ระบบฐานข้อมูลกรมการขนส่งทางบกหมายความว่า ระบบบันทึกผลการตรวจสภาพรถและระบบต้นทะเบียนรถ ที่อยู่ในรูปแบบอิเล็กทรอนิกส์ข้อ๕ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้หมวด ๑บททั่วไป ข้อ๖ การดำเนินการด้านการตรวจสภาพและด้านทะเบียนรถให้นายทะเบียนดำเนินการผ่านระบบฐานข้อมูลกรมการขนส่งทางบกการยื่นขอดำเนินการใดๆ เกี่ยวกับทะเบียนและภาษีรถตามระเบียบนี้ หากไม่ได้กำหนดไว้เป็นอย่างอื่นให้ยื่นต่อนายทะเบียน ณ สำนักงานขนส่งทั่วประเทศ ดังนี้(๑)การดำเนินการที่ต้องนำรถเข้ารับการตรวจสภาพหรือตรวจสอบ ให้เจ้าของรถยื่นเรื่องขอดำเนินการที่หน่วยงานตรวจสภาพรถ(๒)การดำเนินการที่ไม่ต้องนำรถเข้ารับการตรวจสภาพหรือตรวจสอบ ให้เจ้าของรถยื่นเรื่องขอดำเนินการที่หน่วยงานทะเบียนรถของรถประเภทนั้นการดำเนินการทางทะเบียนของรถบางประเภทหากมีกฎระเบียบ ประกาศหรือคำสั่งอื่นใดกำหนดไว้เป็นการเฉพาะ ให้นายทะเบียนถือปฏิบัติให้เป็นไปตามกฎระเบียบ ประกาศหรือคำสั่งอื่นใดที่กำหนดไว้เป็นการเฉพาะด้วยข้อ๗ ในการยื่นขอดำเนินการใด ๆเกี่ยวกับทะเบียนและภาษีรถ ต้องเสียค่าธรรมเนียมคำขอทุกกรณีเว้นแต่การยื่นเสียภาษีรถประจำปี โดยให้หน่วยงานที่รับผิดชอบตามข้อ ๖เป็นผู้จัดเก็บค่าธรรมเนียมคำขอข้อ๘ การดำเนินการใด ๆ ตามระเบียบนี้หากเจ้าของรถมิได้มาด้วยตนเอง ต้องมีหลักฐานการมอบอำนาจเป็นลายลักษณ์อักษรให้ผู้อื่นมาดำเนินการพร้อมแนบหลักฐานประจำตัวผู้มอบอำนาจและผู้รับมอบอำนาจประกอบการดำเนินการเว้นแต่การยื่นเสียภาษีรถประจำปีหมวด ๒การจดทะเบียนรถ ข้อ๙ รถดังต่อไปนี้ ต้องห้ามมิให้รับจดทะเบียน(๑) รถที่ประกอบจากชิ้นส่วนเก่าใช้แล้วนำเข้าจากต่างประเทศตามกฎกระทรวงงดรับจดทะเบียนรถที่ประกอบจากชิ้นส่วนของรถที่ใช้แล้วที่นำเข้ามาจากต่างประเทศ(๒) ซากรถหรือรถมีสภาพความเสียหายในสาระสำคัญโดยสิ้นเชิง(๓) รถที่นำเข้าจากต่างประเทศโดยไม่ถูกต้องตามกฎหมาย เช่น ไม่มีใบอนุญาตให้นำเข้าจากกรมการค้าต่างประเทศ(๔)รถที่ใช้แล้วนำเข้าจากต่างประเทศโดยผ่านพิธีการศุลกากรตามประกาศถ่ายลำผ่านแดน โดยไม่นำออกไปนอกราชอาณาจักรจริงหรือเป็นการถ่ายลำผ่านแดนเทียม(๕)รถที่ใช้แล้วนำเข้ามาในราชอาณาจักรเพื่อปรับสภาพแล้วส่งออก(๖)รถที่ไม่สามารถตรวจสอบที่มาของรถได้การขอจดทะเบียนรถให้ยื่นคำขอต่อนายทะเบียนแห่งท้องที่ที่เจ้าของรถมีภูมิลำเนาหรือท้องที่ที่จะนำรถไปใช้ดังนี้(๑)ในเขตกรุงเทพมหานคร ให้ยื่น ณ สำนักงานขนส่งกรุงเทพมหานครพื้นที่ ๕(๒)ในเขตจังหวัดอื่นให้ยื่น ณ สำนักงานขนส่งจังหวัด ยกเว้นเจ้าของรถมีภูมิลำเนาหรือจะนำรถไปใช้ในเขตท้องที่รับผิดชอบของสำนักงานขนส่งจังหวัดยะลาสาขาอำเภอเบตง ให้ยื่น ณ สำนักงานขนส่งจังหวัดยะลา สาขาอำเภอเบตงกรณีเจ้าของรถเป็นคนต่างด้าวและไม่มีภูมิลำเนาในราชอาณาจักรให้ยื่นคำขอต่อนายทะเบียนที่คนต่างด้าวนั้นมีถิ่นที่อยู่ที่ปรากฏในเอกสารแสดงถิ่นที่อยู่ที่ทางราชการออกให้เท่านั้นข้อ ๑๐ ให้กำหนดประเภทรถในการขอจดทะเบียนและการออกใบคู่มือจดทะเบียนรถ ดังต่อไปนี้(๑)รถยนต์นั่งส่วนบุคคลไม่เกิน ๗ คน (รย. ๑)(๒)รถยนต์นั่งส่วนบุคคลเกิน ๗ คน (รย. ๒)(๓)รถยนต์บรรทุกส่วนบุคคล (รย. ๓)(๔)รถยนต์สามล้อส่วนบุคคล (รย. ๔)(๕)รถยนต์รับจ้างระหว่างจังหวัด (รย. ๕)(๖)รถยนต์รับจ้างบรรทุกคนโดยสารไม่เกิน ๗ คน (รย. ๖)(๗)รถยนต์สี่ล้อเล็กรับจ้าง (รย. ๗)(๘)รถยนต์รับจ้างสามล้อ (รย. ๘)(๙)รถยนต์บริการธุรกิจ (รย. ๙)(๑๐)รถยนต์บริการทัศนาจร (รย. ๑๐)(๑๑)รถยนต์บริการให้เช่า (รย. ๑๑)(๑๒)รถจักรยานยนต์ (รย. ๑๒)(๑๓)รถแทรกเตอร์ (รย. ๑๓)(๑๔)รถบดถนน (รย. ๑๔)(๑๕)รถใช้งานเกษตรกรรม (รย. ๑๕)(๑๖)รถพ่วง (รย. ๑๖)(๑๗)รถจักรยานยนต์สาธารณะ (รย. ๑๗)การยื่นขอจดทะเบียนรถทุกประเภทเจ้าของรถต้องแนบหลักฐานการทำประกันภัยตามกฎหมายว่าด้วยการคุ้มครองผู้ประสบภัยจากรถที่ยังไม่สิ้นสุดระยะเวลาความคุ้มครองประกอบด้วย เว้นแต่รถที่ได้รับยกเว้นไม่ต้องจัดทำประกันภัยตามที่กฎหมายกำหนด เช่น รถสำหรับองค์พระมหากษัตริย์ พระราชินีพระรัชทายาท รถของกระทรวง กรม เทศบาล องค์กรปกครองส่วนท้องถิ่น กรุงเทพมหานครเมืองพัทยา รถของหน่วยงานธุรการขององค์กรที่จัดตั้งขึ้นตามรัฐธรรมนูญ และหน่วยงานธุรการที่เป็นอิสระขององค์กรที่ระบุไว้ในรัฐธรรมนูญข้อ๑๑ การยื่นขอจดทะเบียนรถ ให้ยื่นคำขอตามแบบที่กรมการขนส่งทางบกกำหนด และหลักฐานประจำตัวเจ้าของรถ ได้แก่ บัตรประจำตัวประชาชนหรือหนังสือรับรองการจดทะเบียนนิติบุคคล แล้วแต่กรณีในกรณีผู้ขอจดทะเบียนรถเป็นคนต่างด้าวตามกฎหมายว่าด้วยคนเข้าเมืองให้ใช้ใบสำคัญประจำตัวคนต่างด้าวหรือหนังสือเดินทางหรือเอกสารที่ใช้แทนหนังสือเดินทาง พร้อมภาพถ่าย และใบสำคัญถิ่นที่อยู่ตามกฎหมายว่าด้วยคนเข้าเมืองหรือเอกสารหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้หรือใบอนุญาตทำงานตามกฎหมายว่าด้วยการทำงานของคนต่างด้าว พร้อมภาพถ่ายข้อ ๑๒ ภายใต้บังคับตามความในข้อ ๑๐ วรรคสองและข้อ ๑๑ เจ้าของรถซึ่งประสงค์จะขอจดทะเบียนรถประเภทใดประเภทหนึ่งต้องยื่นเอกสารหลักฐานแต่ละกรณี ดังนี้(๑)รถใหม่ที่ผลิตภายในประเทศหรือนำเข้ามาในราชอาณาจักรเพื่อจำหน่าย(ก)หนังสือแจ้งจำหน่ายและการรับรองหลักฐานการส่งบัญชีรับและจำหน่าย(ข) หลักฐานการได้มาของรถ เช่น ใบเสร็จรับเงินหรือใบกำกับภาษีสัญญาเช่าซื้อเป็นต้น(๒) รถใหม่ที่นำเข้ามาในราชอาณาจักรเพื่อใช้เฉพาะตัวที่มิใช่เพื่อการจำหน่าย(ก) ใบรับรองการนำเข้าจากกรมศุลกากร (แบบที่ ๓๒) และใบเสร็จรับเงินค่าอากรขาเข้า(ข) บัญชีราคาสินค้าหรือใบกำกับสินค้า (อินวอยซ์)ใบขนสินค้าขาเข้าพร้อมแบบแสดงรายการภาษีสรรพสามิตและภาษีมูลค่าเพิ่มโดยเจ้าหน้าที่ของกรมศุลกากรรับรองความถูกต้อง(๓) รถใช้แล้วที่นำเข้ามาในราชอาณาจักรเพื่อใช้เฉพาะตัวหรือเฉพาะหน่วยงาน มิใช่เพื่อการจำหน่าย(ก) ใบรับรองการนำเข้าจากกรมศุลกากร (แบบที่ ๓๒)และใบเสร็จรับเงินค่าอากรขาเข้า(ข) บัญชีราคาสินค้าหรือใบกำกับสินค้า (อินวอยซ์)ใบขนสินค้าขาเข้าพร้อมแบบแสดงรายการภาษีสรรพสามิตและภาษีมูลค่าเพิ่มโดยเจ้าหน้าที่ของกรมศุลกากรรับรองความถูกต้อง(ค)หนังสืออนุญาตให้นำรถเข้ามาในราชอาณาจักรของกรมการค้าต่างประเทศ กระทรวงพาณิชย์หรือหนังสืออนุญาตจากกระทรวงการต่างประเทศ เว้นแต่เป็นกรณีบุคคลหรือหน่วยงานที่ได้รับอนุญาตให้นำเข้ามาโดยกระทรวงการต่างประเทศเห็นสมควร(๔)รถที่เคยจดทะเบียนตามกฎหมายว่าด้วยรถยนต์หรือกฎหมายว่าด้วยการขนส่งทางบก(ก)รถที่เคยจดทะเบียนตามกฎหมายว่าด้วยรถยนต์ ให้ใช้ใบคู่มือจดทะเบียนรถที่มีการแจ้งไม่ใช้รถตลอดไปตามมาตรา๓๔ หรือที่แสดงว่าการจดทะเบียนรถเป็นอันระงับไปตามมาตรา ๓๕/๓ แห่งพระราชบัญญัติรถยนต์พ.ศ. ๒๕๒๒(ข)รถที่เคยจดทะเบียนตามกฎหมายว่าด้วยการขนส่งทางบก ให้ใช้หนังสือแสดงการจดทะเบียนรถที่มีการแจ้งเลิกใช้รถตามมาตรา๗๙ หรือการจดทะเบียนเป็นอันระงับตามมาตรา ๘๖/๔ แห่งพระราชบัญญัติการขนส่งทางบกพ.ศ. ๒๕๒๒(๕)รถที่ได้มาจากการขายทอดตลาดหรือการจำหน่ายของส่วนราชการหรือหน่วยงานของรัฐ(ก)กรณีรถที่ไม่เคยจดทะเบียนกับกรมการขนส่งทางบก๑)หนังสือรับรองหลักฐานการจำหน่ายรถ๒)หนังสือรับรองการขายทอดตลาดหรือจำหน่ายรถ๓)บัญชีรายละเอียดของรถขายทอดตลาดหรือจำหน่าย๔)สำเนาใบเสร็จรับเงินจากหน่วยงานที่ทำการขายทอดตลาด๕)ภาพถ่ายตัวรถที่ขายทอดตลาด(ข)กรณีรถที่เคยจดทะเบียนกับกรมการขนส่งทางบก๑)หนังสือรับรองการขายทอดตลาดหรือจำหน่ายรถ๒)บัญชีรายละเอียดของรถขายทอดตลาดหรือจำหน่าย๓)สำเนาใบเสร็จรับเงินจากหน่วยงานที่ทำการขายทอดตลาด๔)ภาพถ่ายตัวรถที่ขายทอดตลาด๕)ใบคู่มือจดทะเบียนรถ หรือหนังสือแสดงการจดทะเบียนรถ(ค)กรณีรถที่เคยจดทะเบียนตามกฎหมายว่าด้วยรถยนต์ทหาร หรือระเบียบของสำนักงานตำรวจแห่งชาติ๑)หนังสือรับรองหลักฐานการจำหน่ายรถ๒)หนังสือรับรองการขายทอดตลาดหรือจำหน่ายรถ๓)สำเนาใบทะเบียนรถยนต์ทหารหรือสำเนาสมุดประวัติรถสำนักงานตำรวจแห่งชาติ๔) บัญชีรายละเอียดของรถขายทอดตลาดหรือจำหน่าย๕)สำเนาใบเสร็จรับเงินจากหน่วยงานที่ทำการขายทอดตลาด หรือสัญญาแลกเปลี่ยนระหว่างหน่วยงาน๖)ภาพถ่ายตัวรถที่ขายทอดตลาด(๖)รถพ่วงและรถกึ่งพ่วง(ก) กรณีเป็นรถที่ผลิตภายในประเทศหรือนำเข้ามาในราชอาณาจักรเพื่อจำหน่ายให้ใช้หลักฐานตาม(๑)(ข)กรณีเป็นรถที่นำเข้ามาในราชอาณาจักรเพื่อใช้เฉพาะตัวหรือเฉพาะหน่วยงานที่มิใช่เพื่อการจำหน่ายให้ใช้หลักฐานตาม (๒) หรือ (๓) แล้วแต่กรณี(ค)กรณีเป็นรถที่ประกอบขึ้นใช้เองภายในประเทศ มิใช่เพื่อการจำหน่ายให้ใช้หลักฐาน ดังนี้๑)หนังสือรับรองการประกอบรถขึ้นใช้เอง๒) หลักฐานการสร้างประกอบรถ เช่น ใบเสร็จรับเงินค่าแรงหรือใบกำกับภาษี เป็นต้น๓)หนังสือจากเจ้าของรถยืนยันความถูกต้องในการได้มาซึ่งชิ้นส่วนอุปกรณ์และส่วนควบของรถทั้งหมดและบันทึกยืนยันความรับผิดทั้งหมดทั้งในทางแพ่งและทางอาญาหากมีข้อโต้แย้งเกี่ยวกับสิทธิและการได้มาของชิ้นส่วนอุปกรณ์และส่วนควบของรถ๔) หนังสือรับรองความมั่นคงแข็งแรงของรถและส่วนควบและเครื่องอุปกรณ์ของรถจากผู้ได้รับใบอนุญาตเป็นผู้ประกอบวิชาชีพวิศวกรรมควบคุมสาขาวิศวกรรมเครื่องกล ตามกฎหมายว่าด้วยวิชาชีพวิศวกร(๗)รถที่ประกอบขึ้นจากชิ้นส่วนอุปกรณ์รถเก่า(ก)หลักฐานการได้มาของโครงคัสซีรถหรือตัวรถ(ข)ใบเสร็จรับเงินหรือใบกำกับภาษี ของค่าโครงคัสซีหรือตัวรถ ซึ่งต้องระบุชนิดและหมายเลขโครงคัสซีหรือตัวรถด้วย(ค) หลักฐานการได้มาของเครื่องยนต์ ได้แก่ หนังสือแจ้งจำหน่ายและการรับรองหลักฐานการส่งบัญชีรับและจำหน่ายเครื่องยนต์(ง)ใบเสร็จรับเงินหรือใบกำกับภาษี ของค่าเครื่องยนต์(จ)หลักฐานการได้มาของหัวเก๋ง (ในกรณีเป็นรถที่มีหัวเก๋ง) หรือตัวถังรถ(ฉ)ใบเสร็จรับเงินหรือใบกำกับภาษี ของหัวเก๋ง (ในกรณีเป็นรถที่มีหัวเก๋ง)หรือตัวถังรถ(ช)หลักฐานการประกอบรถ ได้แก่ ใบเสร็จรับเงินค่าประกอบรถกรณีที่เจ้าของรถประกอบขึ้นเองให้ทำหนังสือยืนยันไว้เป็นหลักฐาน(ซ)หนังสือรับรองความมั่นคงแข็งแรงของรถและส่วนควบหรือเครื่องอุปกรณ์ของรถจากผู้ได้รับใบอนุญาตประกอบวิชาชีพวิศวกรรมควบคุมสาขาวิศวกรรมเครื่องกล ระดับสามัญวิศวกรขึ้นไป(๘)รถใช้งานเกษตรกรรม(ก)หลักฐานการได้มาของโครงคัสซีรถ ในกรณีเป็นโครงคัสซีเก่าที่นำเข้ามาจากต่างประเทศ ได้แก่บัญชีราคาสินค้าหรือใบกำกับสินค้า (อินวอยซ์) ใบขนสินค้าขาเข้าพร้อมแบบแสดงรายการภาษีสรรพสามิตและภาษีมูลค่าเพิ่มหรือภาพถ่ายที่มีเจ้าหน้าที่ของกรมศุลกากรรับรองความถูกต้อง(ข)ใบเสร็จรับเงินหรือใบกำกับภาษี ค่าโครงคัสซี ซึ่งต้องระบุชนิดและหมายเลขโครงคัสซีด้วย(ค)หลักฐานการได้มาของเครื่องยนต์ อุปกรณ์ และส่วนควบอื่น ๆ เท่าที่จำเป็น หากไม่มีหลักฐานดังกล่าวให้บันทึกปากคำเจ้าของรถประกอบคำขอด้วย(ง) ในกรณีเจ้าของรถมิได้เป็นผู้ผลิตหรือประกอบขึ้นเองต้องมีหลักฐานการเสียภาษีสรรพสามิตของผู้ผลิตหรือประกอบหรือหลักฐานการได้รับยกเว้นการเสียภาษีดังกล่าวมาประกอบคำขอด้วย(๙)รถของส่วนราชการ องค์กรตามรัฐธรรมนูญ องค์กรปกครองส่วนท้องถิ่น มหาวิทยาลัยและสถาบันอุดมศึกษาของรัฐ องค์การมหาชน และหน่วยงานอื่นของรัฐตามที่กำหนดในกฎกระทรวง ทั้งนี้เฉพาะรถที่มิได้ใช้ในทางการค้าหรือหากำไร รถดับเพลิง รถพยาบาลที่มิใช่เป็นรถสำหรับรับจ้าง รถบดถนนของรัฐวิสาหกิจรถแทรกเตอร์ของรัฐวิสาหกิจ และรถของสภากาชาดไทย ให้ใช้หลักฐาน ดังนี้(ก)หนังสือรับรองหลักฐานการส่งบัญชีรับและจำหน่าย(ข)หนังสือแจ้งจำหน่าย(ค) หลักฐานการได้มาของรถ เช่น ใบเสร็จรับเงินหรือใบกำกับภาษีสัญญาเช่าซื้อเป็นต้น(ง)หนังสือรับรองจากหน่วยงานเจ้าของรถในกรณีรถของส่วนราชการรัฐวิสาหกิจ องค์การสาธารณกุศลของประเทศไทยซึ่งได้รับการบริจาคจากต่างประเทศนำเข้ามาในราชอาณาจักรภายใต้แผนการป้องกันและบรรเทาสาธารณภัยแห่งชาติให้ใช้หนังสือจากกระทรวงการต่างประเทศแนบประกอบด้วย(๑๐)รถของบุคคลในคณะผู้แทนทางการทูต คณะผู้แทนทางกงสุล สำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศและรถของเจ้าหน้าที่สำนักงานดังกล่าวให้ใช้หนังสือจากกระทรวงการต่างประเทศแจ้งเรื่องขอจดทะเบียนและขอยกเว้นการเสียภาษีประจำปีและค่าธรรมเนียมพร้อมด้วยหลักฐานการได้มาของรถ เช่น ใบเสร็จรับเงินหรือใบกำกับภาษี สัญญาเช่าซื้อเป็นต้น(๑๑) รถของบุคคลในคณะผู้แทนองค์การระหว่างประเทศหรือทบวงการชำนัญพิเศษแห่งสหประชาชาติ ซึ่งประจำอยู่ในประเทศไทยให้ใช้หนังสือจากส่วนราชการที่รับผิดชอบหน่วยงานดังกล่าวแจ้งเรื่องขอจดทะเบียนและขอยกเว้นการเสียภาษีประจำปี และค่าธรรมเนียมเฉพาะในกรณีที่ได้รับยกเว้นการเสียภาษีประจำปีพร้อมด้วยหลักฐานการได้มาของรถ เช่น ใบเสร็จรับเงินหรือใบกำกับภาษี สัญญาเช่าซื้อเป็นต้น(๑๒)รถที่มีคำพิพากษาหรือคำสั่งของศาลให้จดทะเบียนให้ใช้ภาพถ่ายคำพิพากษาหรือคำสั่งของศาลที่เจ้าพนักงานศาลรับรองความถูกต้องพร้อมเอกสารหลักฐานตามข้อที่เกี่ยวข้องแล้วแต่กรณี(๑๓)รถแทรกเตอร์(ก)หนังสือแจ้งจำหน่ายและการรับรองหลักฐานการส่งบัญชีรับและจำหน่าย(ข) หลักฐานการได้มาของรถ เช่น ใบเสร็จรับเงินหรือใบกำกับภาษีสัญญาเช่าซื้อ เป็นต้น(ค)กรณีรถแทรกเตอร์ใช้ในการเกษตรต้องมีหลักฐานที่แสดงว่าตนเองมีอาชีพเป็นเกษตรกร เช่นหนังสือรับรองการขึ้นทะเบียนเกษตรกร หนังสือแสดงสิทธิครอบครองหรือกรรมสิทธิ์ในที่ดินเป็นต้น(๑๔)รถบดถนน(ก)หนังสือแจ้งจำหน่ายและการรับรองหลักฐานการส่งบัญชีรับและจำหน่าย(ข) หลักฐานการได้มาของรถ เช่น ใบเสร็จรับเงินหรือใบกำกับภาษีสัญญาเช่าซื้อเป็นต้นในกรณีการจดทะเบียนรถประเภทใดหรือลักษณะใดหากนายทะเบียนเห็นว่า อาจมีการนำรถไปใช้รับจ้างส่งคนโดยสารโดยผิดกฎหมายอาจให้เจ้าของรถจัดทำหนังสือรับรองการใช้รถประกอบคำขอจดทะเบียนได้ข้อ๑๓ การเปลี่ยนประเภทรถที่จดทะเบียนไว้แล้ว ให้ถือเป็นการขอจดทะเบียนรถโดยให้เจ้าของรถยื่นคำขอตามแบบที่กรมการขนส่งทางบกกำหนด พร้อมด้วยเอกสารหลักฐานดังนี้(๑)กรณีเปลี่ยนประเภทรถยนต์ส่วนบุคคลเป็นรถยนต์สาธารณะหรือรถยนต์บริการ หรือกรณีเปลี่ยนรถจักรยานยนต์ส่วนบุคคลเป็นรถจักรยานยนต์สาธารณะ(ก)ใบคู่มือจดทะเบียนรถ(ข) หลักฐานการทำประกันภัยเพิ่มเติมจากกฎหมายว่าด้วยการคุ้มครองผู้ประสบภัยจากรถที่ยังไม่สิ้นสุดระยะเวลาความคุ้มครองเฉพาะกรณีเปลี่ยนเป็นรถยนต์สาธารณะหรือรถยนต์บริการ(ค)หนังสือรับรองการเป็นสมาชิกของสหกรณ์ เฉพาะกรณีเปลี่ยนเป็นรถยนต์สาธารณะซึ่งสหกรณ์เป็นผู้ดำเนินการ(ง)แผ่นป้ายทะเบียนรถประเภทเดิม(๒)กรณีเปลี่ยนประเภทรถยนต์สาธารณะเป็นรถยนต์บริการ หรือรถยนต์ส่วนบุคคล หรือกรณีเปลี่ยนรถจักรยานยนต์สาธารณะเป็นรถจักรยานยนต์ส่วนบุคคล(ก)ใบคู่มือจดทะเบียนรถ(ข)แผ่นป้ายทะเบียนรถประเภทเดิม(๓)กรณีเปลี่ยนประเภทรถยนต์บริการเป็นรถยนต์สาธารณะ หรือรถยนต์ส่วนบุคคล(ก)ใบคู่มือจดทะเบียนรถ(ข) หลักฐานการทำประกันภัยเพิ่มเติมจากกฎหมายว่าด้วยการคุ้มครองผู้ประสบภัยจากรถที่ยังไม่สิ้นสุดระยะเวลาความคุ้มครองเฉพาะกรณีเปลี่ยนเป็นรถยนต์สาธารณะ(ค)หนังสือรับรองการเป็นสมาชิกของสหกรณ์ เฉพาะกรณีเปลี่ยนเป็นรถยนต์สาธารณะซึ่งสหกรณ์เป็นผู้ดำเนินการ(ง)แผ่นป้ายทะเบียนรถประเภทเดิม(๔)กรณีรถยนต์บรรทุกส่วนบุคคลเปลี่ยนเป็นรถยนต์นั่งส่วนบุคคล หรือรถยนต์นั่งส่วนบุคคลเปลี่ยนเป็นรถยนต์บรรทุกส่วนบุคคล(ก)ใบคู่มือจดทะเบียนรถ(ข) หลักฐานการแก้ไขเพิ่มเติมหรือดัดแปลงรถตามระเบียบกรมการขนส่งทางบกว่าด้วยหลักเกณฑ์การขออนุญาตและการอนุญาตให้ใช้รถที่ทำการแก้ไขดัดแปลงตามกฎหมายว่าด้วยรถยนต์(ค)แผ่นป้ายทะเบียนรถประเภทเดิม(ง)หลักฐานแสดงการเสียภาษีสรรพสามิต เฉพะกรณีต้องเสียภาษีสรรพสามิตข้อ ๑๔ เมื่อได้รับคำขอจดทะเบียนรถตามข้อ ๑๒ และ๑๓ ให้นายทะเบียนที่ปฏิบัติหน้าที่ตรวจสภาพรถลงรับคำขอในระบบฐานข้อมูลกรมการขนส่งทางบกและตรวจสอบเอกสารหลักฐานประกอบคำขอเท่าที่จำเป็นต่อการตรวจสภาพรถ เช่นหนังสือแจ้งจำหน่ายและการรับรองหลักฐานการส่งบัญชีรับและจำหน่ายรถหลักฐานการเสียภาษีสรรพสามิต เป็นต้น เมื่อเห็นว่าถูกต้องครบถ้วน ให้สั่งผู้ยื่นคำขอนำรถเข้ารับการตรวจสภาพตามระเบียบกรมการขนส่งทางบกว่าด้วยการตรวจสภาพรถและเกณฑ์การวินิจฉัยผลการตรวจสภาพรถตามกฎหมายว่าด้วยรถยนต์การตรวจสภาพรถทุกกรณีให้จัดเก็บค่าธรรมเนียมตรวจสภาพรถเป็นรายครั้งไม่ว่ารถนั้นจะผ่านการตรวจสภาพหรือไม่ก็ตามโดยในกรณีไม่ผ่านการตรวจสภาพ เมื่อจัดเก็บค่าธรรมเนียมตรวจสภาพรถและออกใบเสร็จรับเงินแล้ว ให้คืนเอกสารให้ผู้ยื่นคำขอนำรถกลับไปแก้ไขข้อ๑๕ เมื่อนายทะเบียนได้รับคำขอจดทะเบียนรถให้ตรวจสอบเอกสารหลักฐานประกอบคำขอพร้อมผลผ่านการตรวจสภาพ หากครบถ้วนถูกต้องแล้วให้ดำเนินการดังนี้(๑)ออกหมายเลขทะเบียนรถ(๒)ตรวจสอบความถูกต้องของข้อมูลรายการรถ ข้อมูลบุคคล พร้อมจัดเก็บภาษีประจำปีสำหรับรถและค่าธรรมเนียม(๓)ออกเครื่องหมายการเสียภาษี และแผ่นป้ายทะเบียนรถ(๔)บันทึกรายการจดทะเบียนรถในใบคู่มือจดทะเบียนรถการจดทะเบียนรถตามคำพิพากษาหรือคำสั่งศาลตามข้อ๑๒ (๑๒) เมื่อดำเนินการจดทะเบียนรถแล้วให้มีหนังสือแจ้งศาลที่ออกคำพิพากษาหรือคำสั่งเพื่อทราบผลการดำเนินการทางทะเบียนด้วยทุกครั้งข้อ ๑๖ กรณีการจดทะเบียนรถที่ประกอบขึ้นจากชิ้นส่วนอุปกรณ์รถเก่าเมื่อตรวจสอบเอกสารหลักฐานประกอบคำขอแล้วให้ดำเนินการ ดังนี้(๑)ส่งเรื่องให้ส่วนควบคุมบัญชีรถและเครื่องยนต์ สำนักมาตรฐานงานทะเบียนและภาษีรถตรวจสอบหลักฐานการได้มาของโครงคัสซีหรือตัวรถและเครื่องยนต์(ก)กรณีที่หลักฐานการได้มาของโครงคัสซีหรือตัวรถมีหมายเลขและโครงคัสซีหรือตัวรถก็มีหมายเลขเมื่อตรวจสอบแล้วเห็นว่าถูกต้องให้ลงบัญชีคุมเอกสารไว้แล้วส่งเรื่องคืน(ข)กรณีที่หลักฐานการได้มาของโครงคัสซีหรือตัวรถไม่มีหมายเลขกำกับไว้แต่ที่โครงคัสซีหรือตัวรถมีหมายเลข ให้ทำหนังสือสอบถามกองทะเบียนประวัติอาชญากร สำนักงานตำรวจแห่งชาติว่ามีการแจ้งโครงคัสซีหรือตัวรถดังกล่าวหายหรือไม่เมื่อได้รับแจ้งผลเป็นหนังสือว่า ไม่มีผู้ใดแจ้งหายไว้และตรวจสอบแล้วเห็นว่าถูกต้องให้ลงบัญชีคุมเอกสารไว้แล้วส่งเรื่องคืนกรณีที่หลักฐานการได้มาของโครงคัสซีหรือตัวรถไม่มีหมายเลขและที่โครงคัสซีหรือตัวรถก็ไม่มีหมายเลขไม่ให้รับดำเนินการทางทะเบียน และแจ้งสำนักงานตำรวจแห่งชาติ(กองบังคับการปราบปราม) เพื่อให้ทำการสอบสวนความถูกต้องแท้จริงของรถต่อไป(๒) เมื่อได้รับเรื่องคืนจากส่วนควบคุมบัญชีรถและเครื่องยนต์สำนักมาตรฐานงานทะเบียนและภาษีรถแล้วให้ดำเนินการตรวจสภาพรถ(๓)ให้ผู้ยื่นไปเสียภาษีสรรพสามิตในฐานะผู้ผลิตหรือประกอบรถ แล้วนำหลักฐานการเสียภาษีสรรพสามิตหรือหลักฐานการได้รับยกเว้นภาษีสรรพสามิตมาแนบเรื่อง(๔)ดำเนินการตามข้อ ๑๕หมวด ๓การเสียภาษีประจำปี ข้อ ๑๗ รถทุกคันที่จดทะเบียนแล้ว ต้องเสียภาษีรถประจำปีเว้นแต่รถที่ได้รับการยกเว้นไม่ต้องเสียภาษีประจำปีรถที่ได้รับยกเว้นภาษีรถประจำปีเจ้าของรถต้องยื่นขอรับการยกเว้นภาษีประจำปีทุกปีข้อ๑๘ การเสียภาษีรถประจำปีให้กระทำได้ณ สำนักงานขนส่งทุกแห่งทั่วประเทศหรือหน่วยงานที่กรมการขนส่งทางบกมอบหมายหรือโดยวิธีการทางอิเล็กทรอนิกส์ (e-Payment) ด้วยหลักฐานดังนี้(๑)ใบคู่มือจดทะเบียนรถ (ถ้ามี)(๒)หลักฐานการทำประกันภัยตามกฎหมายว่าด้วยการคุ้มครองผู้ประสบภัยจากรถที่ยังไม่สิ้นสุดระยะเวลาความคุ้มครอง(๓) หลักฐานการทำประกันภัยเพิ่มเติม เฉพาะกรณีรถที่ต้องจัดทำประกันภัยเพิ่มเติม(๔) หลักฐานผ่านการตรวจสภาพรถเฉพาะกรณีรถที่อยู่ในข่ายต้องเข้ารับการตรวจสภาพก่อนเสียภาษีรถประจำปี(๕)หนังสือขอรับการยกเว้นภาษีรถประจำปี (ถ้ามี)ข้อ๑๙ เมื่อนายทะเบียนตรวจสอบเอกสารหลักฐานครบถ้วนถูกต้องแล้วให้จัดเก็บภาษีรถให้ถูกต้องครบถ้วนตามอัตราที่กฎหมายกำหนดพร้อมออกใบเสร็จรับเงินและเครื่องหมายการเสียภาษีในกรณีปรากฏว่าช่องรายการเสียภาษีเต็มให้จัดเก็บค่าธรรมเนียมใบคู่มือจดทะเบียนรถและจัดทำใบคู่มือจดทะเบียนรถฉบับใหม่ให้แก่เจ้าของรถหมวด ๔การแก้ไขเพิ่มเติมหรือเปลี่ยนแปลงตัวรถหรือส่วนใดส่วนหนึ่งของรถ ข้อ๒๐ การแก้ไขเพิ่มเติมหรือเปลี่ยนแปลงตัวรถหรือส่วนใดส่วนหนึ่งของรถให้ผิดไปจากรายการที่จดทะเบียนไว้ เช่นการเปลี่ยนเครื่องยนต์ซึ่งมิใช่กรณีที่ต้องตอกเลขเครื่องยนต์ การเปลี่ยนสี การติดตั้งโครงหลังคาหรือโครงเหล็กด้านข้างรถการเปลี่ยนชนิดเชื้อเพลิง การเปลี่ยนถังก๊าซ ให้เจ้าของรถยื่นคำขอตามแบบที่กรมการขนส่งทางบกกำหนดพร้อมด้วยเอกสารหลักฐาน ดังนี้(๑)ใบคู่มือจดทะเบียนรถ (ถ้ามี)(๒)บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลของเจ้าของรถแล้วแต่กรณี ในกรณีเจ้าของรถเป็นคนต่างด้าวตามกฎหมายว่าด้วยคนเข้าเมือง ให้ยื่นใบสำคัญประจำตัวคนต่างด้าวหรือหนังสือเดินทางหรือเอกสารที่ใช้แทนหนังสือเดินทาง(๓)หลักฐานการได้มาของชิ้นส่วนอุปกรณ์หรือที่เกี่ยวข้องกับรายการที่ขอเปลี่ยนแปลง เช่น กรณีการเปลี่ยนเครื่องยนต์ต้องมีหลักฐานได้แก่ หนังสือแจ้งจำหน่ายและการรับรองหลักฐาน การส่งบัญชีรับและจำหน่ายเครื่องยนต์ใบเสร็จรับเงินค่าเครื่องยนต์ หรือหนังสือซื้อขายหรือหลักฐานการยกให้เครื่องยนต์หรือกรณีการเปลี่ยนสีรถต้องมีใบเสร็จรับเงินค่าจ้างทำสีกรณีการเปลี่ยนชนิดเชื้อเพลิงจากน้ำมันเป็นก๊าซหรือใช้ก๊าซร่วมหรือสลับน้ำมันหรือเปลี่ยนถังก๊าซต้องมีหนังสือรับรองการติดตั้งและหนังสือรับรองการตรวจและทดสอบการติดตั้งส่วนควบและเครื่องอุปกรณ์ของรถที่ใช้ก๊าซเป็นเชื้อเพลิงข้อ๒๑ เจ้าของรถต้องแจ้งการเปลี่ยนสีรถต่อนายทะเบียนภายใน๗ วัน นับแต่วันที่เปลี่ยนสีรถกรณีที่จ้างผู้อื่นทำสีให้ถือวันที่ลงในใบเสร็จรับเงินค่าจ้างทำสีเป็นวันเปลี่ยนสีรถ สำหรับกรณีเจ้าของรถอ้างว่าทำสีเองให้มีหนังสือยืนยันว่าได้ทำสีเองเมื่อใด และให้ถือวันที่ยืนยันนั้นเป็นวันเปลี่ยนสีรถข้อ๒๒ เมื่อได้รับคำขอตามข้อ ๒๐ ให้ดำเนินการดังนี้(๑)ให้นายทะเบียนที่ทำหน้าที่ตรวจสภาพ ตรวจสอบหลักฐานประกอบคำขอ และตรวจสภาพรถเฉพาะรายการที่ขอเปลี่ยนแปลงเว้นแต่การเปลี่ยนสีให้ตรวจสอบว่าสีรถตรงกับสีรถที่ขอเปลี่ยนหรือไม่ และบันทึกเลขที่คำขอวันที่ตรวจสภาพ และผลการตรวจสภาพลงในระบบฐานข้อมูลกรมการขนส่งทางบก ในกรณีรถนั้นตรวจสภาพไม่ผ่านให้จัดเก็บเฉพาะค่าธรรมเนียมคำขอและค่าธรรมเนียมตรวจสภาพรถและออกใบเสร็จรับเงินพร้อมคืนเอกสารให้ผู้ยื่นคำขอนำรถกลับไปแก้ไข(๒)เมื่อผ่านการตรวจสภาพรถหรือตรวจสอบรถ ให้นายทะเบียนจัดเก็บค่าธรรมเนียมคำขอ ค่าธรรมเนียมตรวจสภาพรถ ค่าธรรมเนียมการแก้ไขเพิ่มเติมรายการในทะเบียนรถและออกใบเสร็จรับเงิน(๓)บันทึกรายการแก้ไขเพิ่มเติมหรือเปลี่ยนแปลงตัวรถในใบคู่มือจดทะเบียนรถ และจ่ายใบคู่มือจดทะเบียนรถ(ถ้ามี)กรณีเป็นการรับดำเนินการแทนสำนักงานอื่นให้บันทึกรายการในบันทึกเจ้าหน้าที่เพิ่มเติมต่อท้ายด้วยว่าแจ้งต่างสำนักงานกรณีเจ้าของรถไม่ได้ยื่นใบคู่มือจดทะเบียนรถเป็นหลักฐานประกอบคำขอให้ดำเนินการดังนี้(๑)การตรวจสภาพรถให้เจ้าหน้าที่ใช้ข้อมูลรายการจดทะเบียนรถจากระบบฐานข้อมูลกรมการขนส่งทางบก(๒) การบันทึกรายการทางทะเบียนให้บันทึกเพิ่มเติมด้วยว่าไม่ใช้ใบคู่มือ(๓) เมื่อบันทึกรายการทางทะเบียนเรียบร้อยแล้วให้พิมพ์รายการจดทะเบียนรถจากโปรแกรมสอบถามข้อมูลในระบบฐานข้อมูลกรมการขนส่งทางบกพร้อมรับรองสำเนาถูกต้องและจัดเก็บค่าธรรมเนียมรับรองสำเนาเป็นเงิน ๒๐ บาทแล้วส่งมอบให้กับผู้ยื่นคำขอเก็บไว้เป็นหลักฐานแสดงว่าได้มีการแจ้งเปลี่ยนเครื่องยนต์เปลี่ยนสี ติดตั้งโครงหลังคารถหรือโครงเหล็กด้านข้างรถ เปลี่ยนชนิดเชื้อเพลิง เปลี่ยนถังก๊าซ แล้วข้อ๒๓ การแก้ไขเพิ่มเติมหรือเปลี่ยนแปลงตัวรถหรือส่วนใดส่วนหนึ่งของรถที่กระทบต่อความมั่นคงแข็งแรงของรถ หรือเป็นการแก้ไขตัวรถในรายการที่เป็นสาระสำคัญให้เจ้าของรถยื่นคำขอตามแบบที่กรมการขนส่งทางบกกำหนด ณ สำนักงานขนส่งที่รถนั้นจดทะเบียนโดยให้ถือปฏิบัติตามหลักเกณฑ์ เงื่อนไขและเอกสารหลักฐานที่กำหนดไว้ในระเบียบกรมการขนส่งทางบกว่าด้วยหลักเกณฑ์การขออนุญาตและการอนุญาตให้ใช้รถที่ทำการแก้ไขเพิ่มเติมหรือดัดแปลงตามกฎหมายว่าด้วยรถยนต์กรณีเจ้าของรถยื่นคำขอณ สำนักงานขนส่งจังหวัดสาขา ให้สำนักงานขนส่งจังหวัดสาขานั้นรับคำขอพร้อมรวบรวมเอกสารหลักฐานที่เกี่ยวข้องส่งสำนักงานขนส่งจังหวัดเพื่อพิจารณาดำเนินการต่อไปหมวด ๕การย้ายรถ ข้อ ๒๔ การแจ้งย้ายรถออกให้ยื่นคำขอตามแบบที่กรมการขนส่งทางบกกำหนด ณ จังหวัดต้นทางหรือจังหวัดปลายทางก็ได้พร้อมเอกสารหลักฐาน ดังนี้(๑)ใบคู่มือจดทะเบียนรถ(๒)หลักฐานประจำตัวเจ้าของรถ ได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลข้อ ๒๕ เมื่อได้รับคำขอและตรวจสอบเอกสารหลักฐานครบถ้วนถูกต้องแล้วให้ดำเนินการ ดังนี้(๑) กรณีแจ้งย้ายรถที่จังหวัดต้นทาง(ก)จัดเก็บค่าธรรมเนียมคำขอ ค่าธรรมเนียมการย้ายรถ และออกใบเสร็จรับเงิน(ข) จัดทำบันทึกรายการย้ายรถในใบคู่มือจดทะเบียนรถเสนอนายทะเบียนลงนาม(ค)จ่ายใบคู่มือจดทะเบียนรถให้ผู้ยื่นขอนำไปยื่นขอย้ายเข้าที่จังหวัดปลายทาง(๒)กรณีแจ้งย้ายรถที่จังหวัดปลายทาง(ก)จัดเก็บค่าธรรมเนียมคำขอ ค่าธรรมเนียมการย้ายรถ และออกใบเสร็จรับเงิน(ข) จัดทำบันทึกรายการย้ายรถในใบคู่มือจดทะเบียนรถเสนอนายทะเบียนลงนาม(ค)จ่ายใบคู่มือจดทะเบียนรถให้ผู้ยื่นขอ(๓)กรณีแจ้งย้ายรถที่จังหวัดปลายทางที่เจ้าของรถประสงค์จะขอเปลี่ยนการแจ้งย้ายรถจากจังหวัดเดิมเพื่อไปใช้งานในจังหวัดนั้น(ก) จัดเก็บค่าธรรมเนียมคำขอค่าธรรมเนียมการยกเลิกการย้ายรถ ค่าธรรมเนียมการย้ายรถ และออกใบเสร็จรับเงิน(ข) จัดทำบันทึกการยกเลิกการแจ้งย้ายรถเดิม พร้อมบันทึกข้อมูลการย้ายรถใหม่ในใบคู่มือจดทะเบียนรถเสนอนายทะเบียนลงนาม(ค)จ่ายใบคู่มือจดทะเบียนรถข้อ๒๖ การแจ้งย้ายรถเข้า ให้ยื่นคำขอตามแบบที่กรมการขนส่งทางบกกำหนดพร้อมด้วยเอกสารหลักฐาน ดังนี้(๑)ใบคู่มือจดทะเบียนรถ(๒)หลักฐานประจำตัวเจ้าของรถ ได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล(๓)แผ่นป้ายทะเบียนรถเดิม กรณีสูญหายให้นายทะเบียนจังหวัดปลายทางใช้หลักฐานการแจ้งความ แผ่นป้ายทะเบียนรถสูญหายจากสถานีตำรวจหรือบันทึกถ้อยคำเจ้าของรถหรือผู้ได้รับมอบอำนาจการแจ้งย้ายรถเข้า ผู้ยื่นขอจะต้องนำรถมาเข้ารับการตรวจสอบในขณะที่ยื่นคำขอด้วย มิฉะนั้นไม่อาจถือได้ว่าเป็นการแจ้งย้ายรถเข้าต่อนายทะเบียนแล้วข้อ ๒๗ กรณีการแจ้งย้ายรถที่จังหวัดปลายทางแม้นายทะเบียนจังหวัดต้นทางยังไม่ได้บันทึกการอนุญาตย้ายในระบบฐานข้อมูลกรมการขนส่งทางบกก็สามารถยื่นคำขอแจ้งย้ายรถเข้าพร้อมกับนำรถเข้ารับการตรวจสอบไว้ก่อนได้และให้ถือว่าเป็นการแจ้งย้ายรถเข้าต่อนายทะเบียนแล้วข้อ ๒๘ เมื่อได้รับคำขอตามข้อ ๒๖และตรวจสอบเอกสารหลักฐานถูกต้องครบถ้วนและนายทะเบียนจังหวัดต้นทางได้อนุญาตให้ย้ายรถออกแล้วให้ดำเนินการ ดังนี้(๑)ตรวจสอบรถ(๒)ตรวจสอบเอกสารหลักฐานกับรายงานรถขอย้ายเข้าในระบบงานคอมพิวเตอร์ และผลการผ่านการตรวจสอบรถเมื่อเห็นว่าถูกต้องให้ดำเนินการ ดังนี้(ก)ในกรณีที่แจ้งย้ายรถเข้าเกิน ๑๕ วัน นับแต่วันแจ้งย้ายรถออก ให้จัดเก็บค่าปรับตามอัตราที่กฎหมายกำหนด(ข)จัดเก็บค่าธรรมเนียมคำขอ ค่าธรรมเนียมใบแทนเครื่องหมายการเสียภาษีประจำปี ค่าธรรมเนียมแผ่นป้ายทะเบียนรถและค่าธรรมเนียมอื่นๆ (ถ้ามี) ออกใบเสร็จรับเงิน(ค)ออกหมายเลขทะเบียนรถ(ง) จัดทำเครื่องหมายการเสียภาษีประจำปี แก้ไขเพิ่มเติมรายการต่างๆ ในใบคู่มือจดทะเบียนรถให้ถูกต้องเสนอนายทะเบียนลงนาม(จ)จ่ายใบคู่มือจดทะเบียนรถ เครื่องหมายการเสียภาษีประจำปี และแผ่นป้ายทะเบียนรถที่ออกใหม่ให้ผู้ยื่นขอข้อ๒๙ สำหรับกรณีเป็นรถที่แจ้งไม่ใช้ตลอดไปเมื่อเจ้าของรถมาขอดำเนินการแจ้งย้ายรถเข้า ให้นายทะเบียนดำเนินการเช่นเดียวกับการจดทะเบียนรถใหม่ข้อ๓๐ เจ้าของรถที่ประสงค์จะยกเลิกการแจ้งย้ายรถให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานประจำตัวเจ้าของรถประกอบคำขอ ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคลต่อนายทะเบียนดังต่อไปนี้(๑)กรณียกเลิกการแจ้งย้ายและขอใช้งานที่จังหวัดเดิม ให้ยื่นคำขอต่อนายทะเบียนจังหวัดต้นทางหรือนายทะเบียนจังหวัดปลายทางก็ได้(๒)กรณียกเลิกการแจ้งย้ายและประสงค์จะเปลี่ยนจังหวัดปลายทางที่ขอย้ายไว้เดิมไปยังอีกจังหวัดหนึ่งให้ยื่นคำขอต่อนายทะเบียนจังหวัดต้นทาง นายทะเบียนจังหวัดปลายทางหรือนายทะเบียนจังหวัดที่เจ้าของรถประสงค์จะเปลี่ยนการแจ้งย้ายรถจากจังหวัดเดิมไปใช้งานจังหวัดนั้นก็ได้ข้อ๓๑ เมื่อได้รับคำขอตามข้อ ๓๐และตรวจสอบเอกสารหลักฐานถูกต้องครบถ้วนแล้วให้ดำเนินการ ดังนี้(๑)ถ้าปรากฏว่า แจ้งขอยกเลิกการแจ้งย้ายเกิน ๑๕ วัน นับแต่วันแจ้งย้ายรถออก ให้จัดเก็บค่าปรับตามอัตราที่กฎหมายกำหนดพร้อมจัดเก็บค่าธรรมเนียมคำขอ ค่าธรรมเนียมการยกเลิกการแจ้งย้ายรถเดิมค่าธรรมเนียมการย้ายรถ (ถ้ามี) และออกใบเสร็จรับเงิน(๒) กรณียกเลิกการแจ้งย้ายและขอใช้งานที่เดิมให้บันทึกยกเลิกการแจ้งย้ายในใบคู่มือจดทะเบียนรถ เสนอนายทะเบียนลงนาม(๓)กรณียกเลิกการแจ้งย้ายและประสงค์จะเปลี่ยนจังหวัดปลายทางที่ขอย้ายไว้เดิมไปอีกจังหวัดหนึ่งให้ดำเนินการ ดังนี้(ก) ตรวจสอบข้อมูลในระบบงานคอมพิวเตอร์ว่า รถนั้นได้มีการย้ายรถเข้าจังหวัดปลายทางเดิมหรือไม่(ข) หากผลการตรวจสอบปรากฏว่า ยังไม่มีการแจ้งย้ายรถเข้าจังหวัดปลายทางเดิมให้ยกเลิกการแจ้งย้ายในระบบงานคอมพิวเตอร์ และให้ดำเนินการย้ายรถออกไปยังจังหวัดใหม่เช่นเดียวกับข้อ ๒๕(๔)กรณีใบคู่มือจดทะเบียนรถสูญหาย ให้นายทะเบียนจังหวัดปลายทางใช้หลักฐานการแจ้งความ ใบคู่มือจดทะเบียนรถสูญหายจากสถานีตำรวจหรือบันทึกถ้อยคำเจ้าของรถหรือผู้ได้รับมอบอำนาจและดำเนินการ ดังนี้(ก)ตรวจสอบข้อมูลในระบบงานคอมพิวเตอร์ว่า มีการแจ้งย้ายรถเข้าจังหวัดปลายทางแล้วหรือไม่(ข)หากผลการตรวจสอบปรากฏว่า ยังไม่มีการแจ้งย้ายรถเข้า ให้ดำเนินการออกใบแทนใบคู่มือจดทะเบียนรถและดำเนินการตาม (๒) หรือ (๓) แล้วแต่กรณี ต่อไปหมวด ๖การโอนรถ ข้อ๓๒ การโอนรถ ให้ยื่นคำขอตามแบบที่กรมการขนส่งทางบกกำหนดพร้อมด้วยเอกสารหลักฐาน ดังนี้(๑)การโอนรถโดยการซื้อขายเสร็จเด็ดขาด(ก)ใบคู่มือจดทะเบียนรถ(ข)หลักฐานการโอนกรรมสิทธิ์ เช่น ใบเสร็จรับเงิน สัญญาซื้อขาย เป็นต้น(ค)หลักฐานประจำตัวผู้โอนและผู้รับโอน ได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลหรือใบสำคัญประจำตัวคนต่างด้าว แล้วแต่กรณี(๒)การโอนรถโดยการเช่าซื้อ หรือการซื้อขายโดยมีเงื่อนไข(ก)ใบคู่มือจดทะเบียนรถ(ข)สำเนาสัญญาเช่าซื้อ หรือสัญญาซื้อขายโดยมีเงื่อนไข(ค) ใบเสร็จรับเงินค่าเช่าซื้อหรือซื้อขายโดยมีเงื่อนไขและใบกำกับภาษีงวดสุดท้ายพร้อมหนังสือยันยันการชำระเงินครบถ้วนตามสัญญา(ง)หลักฐานประจำตัวผู้โอนและผู้รับโอน ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคลหรือใบสำคัญประจำตัวคนต่างด้าว แล้วแต่กรณี(๓)การโอนโดยการรับมรดกมีพินัยกรรม(ก)ใบคู่มือจดทะเบียนรถ(ข)ภาพถ่ายใบมรณบัตรของเจ้ามรดก(ค)พินัยกรรมพร้อมภาพถ่ายพินัยกรรม(ง) หลักฐานประจำตัวของผู้รับมรดกและของผู้จัดการมรดกตามพินัยกรรม(ถ้ามี)ได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล หรือใบสำคัญประจำตัวคนต่างด้าวแล้วแต่กรณี(๔)การโอนรถโดยศาลแต่งตั้งผู้จัดการมรดก(ก)ใบคู่มือจดทะเบียนรถ(ข)ภาพถ่ายใบมรณบัตรของเจ้ามรดก(ค)สำเนาคำสั่งศาลแต่งตั้งผู้จัดการมรดก(ง) หลักฐานประจำตัวผู้จัดการมรดกในฐานะผู้โอนและของผู้รับโอนได้แก่บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล หรือใบสำคัญประจำตัวคนต่างด้าวแล้วแต่กรณี(๕) การโอนรถโดยการรับมรดกที่ไม่มีพินัยกรรมและไม่มีคำสั่งศาลแต่งตั้งผู้จัดการมรดก(ก)ใบคู่มือจดทะเบียนรถ(ข)ภาพถ่ายใบมรณบัตรของเจ้ามรดก(ค)หลักฐานประจำตัวของผู้รับโอน ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล หรือใบสำคัญประจำตัวคนต่างด้าวแล้วแต่กรณี(๖)การโอนรถโดยคำสั่งหรือคำพิพากษาของศาล หรือเจ้าพนักงานผู้มีอำนาจตามกฎหมาย(ก)ใบคู่มือจดทะเบียนรถ (ถ้ามี)(ข) สำเนาคำสั่งหรือคำพิพากษาของศาลที่รับรองสำเนาถูกต้องหรือหนังสือของเจ้าพนักงาน ผู้มีอำนาจตามกฎหมาย ให้โอนรถให้กับผู้รับโอนพร้อมทั้งบัญชีรายละเอียดของรถคันดังกล่าว(ค)หลักฐานประจำตัวของผู้รับโอน ได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล หรือใบสำคัญประจำตัวคนต่างด้าวแล้วแต่กรณี(๗) การโอนรถที่ได้รับยกเว้นการเสียภาษีประจำปีให้กับบุคคลที่ไม่ได้รับยกเว้นการเสียภาษีประจำปี(ก) ใบคู่มือจดทะเบียนรถ(ข) หนังสือแจ้งการโอนรถจากส่วนราชการหรือหน่วยงานที่ได้รับยกเว้นการเสียภาษีประจำปี(ค)หลักฐานการได้มาของรถ เช่น ใบเสร็จรับเงิน เป็นต้น(ง)หลักฐานประจำตัวของผู้รับโอน ได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล หรือใบสำคัญประจำตัวคนต่างด้าวแล้วแต่กรณี(๘)การโอนรถของบรรดาคณะทูต สถานกงสุล องค์การระหว่างประเทศ สำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศและรถของเจ้าหน้าที่สำนักงานดังกล่าวซึ่งนำเข้ามาโดยได้รับการยกเว้นอากรศุลกากรและบรรดาภาษีต่าง ๆ ให้กับบุคคลที่ไม่ได้รับสิทธิดังกล่าว(ก)ใบคู่มือจดทะเบียนรถ(ข)หนังสือจากกระทรวงการต่างประเทศแจ้งให้ทราบถึงการโอน หรือการขายรถคันนั้นแล้ว(ค)หลักฐานการเสียอากรขาเข้ามาจากกรมศุลกากรและภาษีอื่น ๆ (ถ้ามี)(ง)หลักฐานประจำตัวผู้รับโอน ได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลหรือใบสำคัญประจำตัวคนต่างด้าว แล้วแต่กรณี(๙) การโอนรถของบุคคลที่ได้รับยกเว้นอากรขาเข้าและภาษีอื่น ๆแต่ไม่ได้รับการยกเว้นภาษีประจำปีให้กับบุคคลที่ไม่ได้รับสิทธิดังกล่าว(ก)ใบคู่มือจดทะเบียนรถ(ข)หนังสือจากกรมพิธีการทูต กระทรวงการต่างประเทศ อนุมัติให้จำหน่ายรถและแจ้งให้ทราบถึงการโอนหรือขายรถคันนั้นแล้ว(ค)หลักฐานการเสียอากรขาเข้าจากกรมศุลกากรและภาษีอื่น ๆ (ถ้ามี)(ง)หลักฐานประจำตัวผู้รับโอน ได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลหรือใบสำคัญประจำตัวคนต่างด้าว แล้วแต่กรณีข้อ๓๓ เมื่อได้รับคำขอโอนรถตามข้อ ๓๒ยกเว้นการโอนตามข้อ ๓๒ (๕) และตรวจสอบหลักฐานประกอบคำขอถูกต้องแล้ว ให้ดำเนินการดังนี้(๑)ตรวจสอบรถเว้นแต่การโอนรถตามข้อ ๓๒ (๒) ไม่ต้องตรวจสอบ(๒) เจ้าหน้าที่ทะเบียนรถตรวจสอบหลักฐานประกอบคำขอผลการผ่านการตรวจสอบรถ และการเสียอากรตามประมวลรัษฎากรเมื่อเห็นว่าถูกต้องแล้วจัดเก็บค่าธรรมเนียมคำขอ และค่าธรรมเนียมการโอนรถ(๓)บันทึกรายการโอนในใบคู่มือจดทะเบียนรถ(๔)จ่ายใบคู่มือจดทะเบียนรถข้อ๓๔ การโอนรถโดยการรับมรดกที่ไม่มีพินัยกรรมและไม่มีคำสั่งศาลแต่งตั้งผู้จัดการมรดก เมื่อได้รับคำขอโอนรถตามข้อ ๓๒และตรวจสอบหลักฐานประกอบคำขอถูกต้องแล้ว ให้ดำเนินการ ดังนี้(๑)ตรวจสอบรถ(๒)จัดทำหนังสือไปยังเจ้าหน้าที่ฝ่ายปกครองหรือพนักงานสอบสวนท้องถิ่นที่ตามภูมิลำเนาของเจ้าของมรดกเพื่อขอความร่วมมือให้สอบปากคำบรรดาทายาทของเจ้ามรดก พร้อมทั้งขอให้ดำเนินการประกาศรับโอนมรดกภายใน๓๐ วัน นับแต่วันที่ได้รับหนังสือถ้าปรากฏว่าเจ้าหน้าที่ดังกล่าวไม่อาจดำเนินการสอบปากคำบรรดาทายาทและประกาศรับมรดกตามที่ขอความร่วมมือไปได้ให้นายทะเบียนแจ้งให้ทายาทยื่นคำร้องต่อศาลให้มีการแต่งตั้งผู้จัดการมรดกแล้วนำคำสั่งศาลมาเป็นหลักฐานประกอบการโอนรถโดยให้ดำเนินการเช่นเดียวกับการโอนรถโดยศาลแต่งตั้งผู้จัดการมรดกตามข้อ๓๒ (๔)(๓)เมื่อได้รับแจ้งผลการดำเนินการตาม (๒) วรรคแรกแล้วให้จัดเก็บค่าธรรมเนียมคำขอและค่าธรรมเนียมการโอนรถออกใบเสร็จรับเงิน(๔)บันทึกรายการโอนในใบคู่มือจดทะเบียนรถ(๕)จ่ายใบคู่มือจดทะเบียนรถข้อ ๓๕ การโอนรถตามข้อ ๓๒ (๗) และ (๘) ให้คำนวณภาษีรถนับแต่วันที่ลงในหนังสือแจ้งการโอนรถข้อ ๓๖ ในการโอนรถผู้โอนและผู้รับโอนต้องแจ้งต่อนายทะเบียนภายใน๑๕ วันนับแต่วันโอนในกรณีไม่แจ้งภายในกำหนด ให้ผู้ยื่นเสียค่าปรับตามอัตราที่กฎหมายกำหนดหมวด ๗การแจ้งไม่ใช้รถชั่วคราวหรือไม่ใช้รถตลอดไปและการแจ้งใช้รถ ข้อ๓๗ การแจ้งไม่ใช้รถมี ๒ กรณี คือ(๑)การแจ้งไม่ใช้รถชั่วคราว(๒)การแจ้งไม่ใช้รถตลอดไปการแจ้งไม่ใช้รถชั่วคราวให้มีผลใช้ได้ครั้งละไม่เกินสองปีข้อ๓๘ การแจ้งไม่ใช้รถชั่วคราวหรือไม่ใช้รถตลอดไปให้ยื่นคำขอตามแบบที่กรมการขนส่งทางบกกำหนด พร้อมด้วยเอกสารหลักฐาน ดังนี้(๑)ใบคู่มือจดทะเบียนรถ(๒)บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล หรือใบสำคัญประจำตัวคนต่างด้าวแล้วแต่กรณี(๓)แผ่นป้ายทะเบียนรถ ในกรณีที่แผ่นป้ายทะเบียนรถสูญหายให้ใช้ หลักฐานการแจ้งความแผ่นป้ายสูญหายจากสถานีตำรวจหรือบันทึกถ้อยคำเจ้าของรถโดยใช้แบบบันทึกที่กรมการขนส่งทางบกกำหนดข้อ๓๙ การแจ้งไม่ใช้รถในกรณีเลิกสัญญาเช่าซื้อแต่ไม่สามารถนำแผ่นป้ายทะเบียนรถมาคืนได้เนื่องจากยังติดตามยึดรถคืนไม่ได้ให้เจ้าของรถแจ้งไม่ใช้รถตลอดไป พร้อมกับแก้ไขรายการผู้ครอบครองรถในใบคู่มือจดทะเบียนรถพร้อมด้วยหลักฐานประกอบคำขอ ดังนี้(๑)ใบคู่มือจดทะเบียนรถ(๒)บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล หรือใบสำคัญประจำตัวคนต่างด้าวแล้วแต่กรณี(๓)สำเนาหนังสือบอกเลิกสัญญาเช่าซื้อ และหลักฐานการเช่าซื้อ ได้แก่ สำเนาสัญญาเช่าซื้อ(๔) สำเนาหนังสือยืนยันความถูกต้องในการเลิกสัญญาเช่าซื้อโดยอาศัยสิทธิตามกฎหมายหรือสัญญาข้อใดเลิกสัญญาตั้งแต่เมื่อใด และระบุด้วยว่าหากมีข้อโต้แย้งใด ๆ เกี่ยวกับสิทธิในรถคันดังกล่าวผู้ให้เช่าซื้อยินยอมรับผิดชอบทุกประการ และหากผู้ให้เช่าซื้อติดตามรถคืนมาจากผู้เช่าซื้อได้จะนำแผ่นป้ายทะเบียนรถส่งคืนแก่นายทะเบียนทันทีข้อ๔๐ เมื่อได้รับคำขอและตรวจสอบเอกสารหลักฐานถูกต้องครบถ้วนแล้วให้ดำเนินการดังนี้(๑) จัดเก็บค่าธรรมเนียมคำขอ ค่าธรรมเนียมการแจ้งไม่ใช้รถและค่าธรรมเนียมการแก้ไขเพิ่มเติมรายการในทะเบียนรถ และจัดเก็บค่าภาษีประจำปีสำหรับกรณีที่ต้องเสียเพิ่มตามที่กฎหมายกำหนด(๒)บันทึกชื่อผู้ถือกรรมสิทธิ์ในใบคู่มือจดทะเบียนรถในหน้ารายการจดทะเบียนรถหน้าถัดไป(๓)ให้บันทึกรายการในใบคู่มือจดทะเบียนรถในหน้ารายการบันทึกของเจ้าหน้าที่ว่า เลิกสัญญาเช่าซื้อและแจ้งไม่ใช้รถตลอดไป ยังไม่คืนแผ่นป้ายเนื่องจากตามยึดรถไม่ได้และได้แจ้งความไว้ที่สถานีตำรวจ..............................ประจำวันลำดับที่......................วันที่....................(๔) ในกรณีนำแผ่นป้ายทะเบียนรถมาคืนภายหลังให้บันทึกรายการในใบคู่มือจดทะเบียนรถในหน้ารายการบันทึกของเจ้าหน้าที่เพิ่มเติมว่าส่งคืนแผ่นป้ายทะเบียนรถ จำนวน.....................แผ่นเมื่อวันที่.............................แล้ว(๕)ในกรณีมีการแจ้งใช้รถคันดังกล่าวใหม่ และไม่มีหลักฐานการส่งคืนแผ่นป้ายทะเบียนรถ ให้เรียกคืนแผ่นป้ายทะเบียนรถด้วย หากสูญหายให้นำหลักฐานการแจ้งความแผ่นป้ายสูญหายจากสถานีตำรวจมาแสดงหรือบันทึกถ้อยคำสูญหายตามแบบบันทึกที่กรมการขนส่งทางบกกำหนดข้อ ๔๑ การแจ้งไม่ใช้รถตลอดไปกรณีรถสูญหายหรือรถเกิดอุบัติเหตุเสียหายจนใช้งานไม่ได้ให้ยื่นคำขอตามแบบที่กรมการขนส่งทางบกกำหนด พร้อมด้วยเอกสารหลักฐาน ดังนี้(๑) ใบคู่มือจดทะเบียนรถ(๒)บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล หรือใบสำคัญประจำตัวคนต่างด้าวแล้วแต่กรณี(๓) สำเนาประจำวันเกี่ยวกับคดีจากสถานีตำรวจที่เจ้าของรถแจ้งความสูญหายหรือเกิดอุบัติเหตุไว้ต่อพนักงานสอบสวนซึ่งต้องระบุวันที่รถนั้นสูญหายหรือเกิดอุบัติเหตุเสียหายจนใช้งานไม่ได้ไว้ในสำเนารายงานประจำวันเกี่ยวกับคดีด้วย(๔) แผ่นป้ายทะเบียนรถ (ถ้ามี) กรณีแผ่นป้ายทะเบียนรถสูญหายให้ใช้หลักฐานการแจ้งความแผ่นป้ายสูญหายจากสถานีตำรวจหรือบันทึกถ้อยคำเจ้าของรถโดยใช้แบบบันทึกตามที่กรมการขนส่งทางบกกำหนดข้อ๔๒ เมื่อได้รับคำขอและตรวจสอบเอกสารหลักฐานถูกต้องครบถ้วนแล้วให้ดำเนินการดังนี้(๑)จัดเก็บภาษีประจำปีที่ค้างชำระ พร้อมเงินเพิ่มให้ครบถ้วน (ถ้ามี) โดยให้ดำเนินการจัดเก็บภาษีประจำปีที่ค้างอยู่ก่อนถึงวันที่รถสูญหายหรือเกิดอุบัติเหตุเสียหายจนใช้งานไม่ได้ทั้งรอบปีภาษี(๒)จัดเก็บค่าธรรมเนียมคำขอและค่าธรรมเนียมการแจ้งไม่ใช้รถ ออกใบเสร็จรับเงิน(๓) บันทึกรายการในใบคู่มือจดทะเบียนรถ ดังนี้แจ้งไม่ใช้ตลอดไปเนื่องจาก สูญหายหรือเกิดอุบัติเหตุเสียหายจนใช้งานไม่ได้ตั้งแต่วันที่ (วันที่รถสูญหายหรือเกิดอุบัติเหตุ) แจ้งความไว้ที่สถานีตำรวจ................ประจำวันลำดับที่.........วันที่............ข้อ ๔๓ เจ้าของรถซึ่งได้แจ้งไม่ใช้รถชั่วคราวไว้หากมีความประสงค์จะแจ้งไม่ใช้รถชั่วคราวต่อไปอีกหรือจะแจ้งไม่ใช้รถตลอดไปให้ยื่นคำขอต่อนายทะเบียนแห่งท้องที่เดิมที่แจ้งไม่ใช้รถนั้นไว้ พร้อมเอกสารหลักฐานประกอบคำขอ ดังนี้(๑)ใบคู่มือจดทะเบียนรถกรณีใบคู่มือจดทะเบียนรถสูญหาย ให้เจ้าของรถยื่นคำขอออกใบแทนใบคู่มือจดทะเบียนรถแทนที่สูญหายโดยใช้หลักฐานการแจ้งความสูญหายจากสถานีตำรวจหรือบันทึกถ้อยคำเจ้าของรถโดยใช้แบบบันทึกตามที่กรมการขนส่งทางบกกำหนด(๒)บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล หรือใบสำคัญประจำตัวคนต่างด้าวแล้วแต่กรณีการแจ้งไม่ใช้รถตามวรรคหนึ่ง ให้ยื่นขอได้ล่วงหน้าภายใน ๓๐วันก่อนครบกำหนดอายุการแจ้งไม่ใช้รถนั้นข้อ๔๔ เมื่อได้รับคำขอและตรวจสอบเอกสารหลักฐานถูกต้องครบถ้วนแล้วให้ดำเนินการดังนี้(๑) หากเจ้าของรถซึ่งได้แจ้งไม่ใช้รถชั่วคราวไว้มาแจ้งไม่ใช้รถชั่วคราวหรือแจ้งไม่ใช้รถตลอดไป เมื่อพ้นกำหนดระยะเวลาสองปีให้จัดเก็บภาษีประจำปีตั้งแต่วันถัดจากวันครบกำหนดระยะเวลาดังกล่าวจนถึงวันสิ้นอายุภาษีตามรอบปีภาษีเดิมพร้อมกับเงินเพิ่มตามที่กฎหมายกำหนด(๒)จัดเก็บค่าธรรมเนียมคำขอ ค่าธรรมเนียมการแจ้งไม่ใช้รถ ค่าธรรมเนียมใบแทนใบคู่มือจดทะเบียนรถกรณีสูญหายและออกใบเสร็จรับเงิน(๓)บันทึกรายการในใบคู่มือจดทะเบียนรถ จัดทำเครื่องหมายการเสียภาษีประจำปี และเสนอนายทะเบียนลงนาม(๔) จ่ายใบคู่มือจดทะเบียนรถหรือใบแทนใบคู่มือจดทะเบียนรถและเครื่องหมายการเสียภาษีประจำปีข้อ๔๕ การแจ้งใช้รถสำหรับรถที่แจ้งไม่ใช้รถชั่วคราวไว้ให้ยื่นคำขอตามแบบที่กรมการขนส่งทางบกกำหนด ต่อนายทะเบียนแห่งท้องที่เดิมที่แจ้งไม่ใช้รถนั้นไว้พร้อมด้วยหลักฐานประกอบคำขอ ดังนี้(๑)ใบคู่มือจดทะเบียนรถกรณีใบคู่มือจดทะเบียนรถสูญหาย ให้เจ้าของรถยื่นคำขอออกใบแทนใบคู่มือจดทะเบียนรถแทนที่สูญหายและให้ใช้หลักฐานการแจ้งความสูญหายจากสถานีตำรวจหรือบันทึกถ้อยคำเจ้าของรถโดยใช้แบบบันทึกตามที่กรมการขนส่งทางบกกำหนด(๒)บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล หรือใบสำคัญประจำตัวคนต่างด้าวแล้วแต่กรณีข้อ๔๖ เมื่อได้รับคำขอและตรวจสอบเอกสารหลักฐานถูกต้องครบถ้วนแล้วให้ดำเนินการดังนี้(๑)ตรวจสภาพรถ ในกรณีรถนั้นตรวจสภาพไม่ผ่าน ให้จัดเก็บเฉพาะค่าธรรมเนียมคำขอและค่าธรรมเนียมตรวจสภาพรถและออกใบเสร็จรับเงินพร้อมคืนเอกสารให้ผู้ยื่นคำขอนำรถกลับไปแก้ไข(๒)จัดเก็บภาษีประจำปี(ก)กรณีเป็นการแจ้งใช้รถก่อนครบกำหนดการแจ้งไม่ใช้รถชั่วคราว๑)หากอายุภาษีประจำปีของรถนั้นยังเหลืออยู่ ไม่ต้องจัดเก็บภาษีใหม่ และให้ใช้อายุภาษีประจำปีที่เหลืออยู่นั้นต่อไป๒)หากอายุภาษีประจำปีของรถนั้นสิ้นสุดลงแล้ว ให้จัดเก็บภาษีประจำปีนับแต่วันที่แจ้งใช้รถจนถึงวันสิ้นอายุภาษีตามรอบปีภาษีเดิม(ข)ในกรณีที่เป็นการแจ้งใช้รถเมื่อพ้นกำหนดการแจ้งไม่ใช้รถชั่วคราว ให้จัดเก็บภาษีประจำปีนับแต่วันถัดจากวันครบกำหนดการแจ้งไม่ใช้รถชั่วคราวจนถึงวันสิ้นอายุภาษีตามรอบปีภาษีเดิมพร้อมทั้งจัดเก็บเงินเพิ่มอีกร้อยละหนึ่งต่อเดือน(๓)จัดเก็บค่าธรรมเนียมคำขอ ค่าธรรมเนียมการแจ้งใช้รถ ค่าธรรมเนียมการตรวจสภาพรถ ค่าธรรมเนียมใบแทนใบคู่มือจดทะเบียนรถกรณีสูญหายค่าธรรมเนียมแผ่นป้ายทะเบียนรถกรณีแผ่นป้ายทะเบียนรถสูญหาย และออกใบเสร็จรับเงิน(๔)บันทึกรายการในใบคู่มือจดทะเบียนรถพร้อมทั้งจัดทำเครื่องหมายการเสียภาษีประจำปีเสนอนายทะเบียนลงนาม(๕)จ่ายใบคู่มือจดทะเบียนรถ เครื่องหมายการเสียภาษีประจำปี และแผ่นป้ายทะเบียนรถข้อ๔๗ กรณีแจ้งไม่ใช้รถชั่วคราวหรือแจ้งไม่ใช้ตลอดไปต่างสำนักงานให้บันทึกเพิ่มเติมด้วยว่า แจ้งต่างสำนักงานโดย....(ชื่อสำนักงาน)ข้อ ๔๘ การแจ้งใช้รถสำหรับรถที่เคยจดทะเบียนแล้วและการจดทะเบียนเป็นอันระงับไปตามกฎหมายหรือแจ้งการไม่ใช้ตลอดไป หรือแจ้งเลิกใช้รถ ให้ดำเนินการจดทะเบียนรถใหม่ โดยให้ใช้เอกสารหลักฐานตามข้อ ๑๒ (๔)และมีขั้นตอนดำเนินการตามข้อ ๑๔ เว้นแต่ในกรณีรถนั้นได้มีการนำไปแก้ไขเพิ่มเติมหรือเปลี่ยนแปลงจากเดิมให้นำข้อกำหนดหลักเกณฑ์ เงื่อนไข และเอกสารหลักฐานตามที่กำหนดไว้ในระเบียบกรมการขนส่งทางบกว่าด้วยหลักเกณฑ์การขออนุญาตและการอนุญาตให้ใช้รถที่ทำการแก้ไขเพิ่มเติมหรือดัดแปลงตามกฎหมายว่าด้วยรถยนต์ด้วยหมวด ๘การออกใบแทนใบคู่มือจดทะเบียนรถเครื่องหมายการเสียภาษีประจำปีหรือแผ่นป้ายทะเบียนรถ ข้อ๔๙ การขอออกใบแทนใบคู่มือจดทะเบียนรถหรือเครื่องหมายการเสียภาษีประจำปี หรือแผ่นป้ายทะเบียนรถ กรณีสูญหาย ถูกทำลาย ชำรุดหรือลบเลือนให้ยื่นคำขอ ณ สำนักงานขนส่งที่รถนั้นอยู่ในเขตความรับผิดชอบตามแบบที่กรมการขนส่งทางบกกำหนด พร้อมด้วยหลักฐานใบคู่มือจดทะเบียนรถ เครื่องหมายการเสียภาษีประจำปีหรือแผ่นป้ายทะเบียนรถ แล้วแต่กรณี ทั้งนี้ กรณีสูญหายหรือถูกทำลายให้ใช้หลักฐานการแจ้งความสูญหายจากสถานีตำรวจหรือให้นายทะเบียนบันทึกถ้อยคำประกอบคำขอด้วยข้อ๕๐ เมื่อได้รับคำขอและตรวจสอบเอกสารหลักฐานถูกต้องครบถ้วนแล้วให้ดำเนินการดังนี้(๑)จัดเก็บค่าธรรมเนียมคำขอและค่าธรรมเนียมการออกใบแทน หรือค่าธรรมเนียมแผ่นป้ายทะเบียนรถแล้วแต่กรณี และออกใบเสร็จรับเงิน(๒)จัดทำใบคู่มือจดทะเบียนรถ โดยบันทึกหมายเหตุการออกใบแทนในระบบฐานข้อมูลกรมการขนส่งทางบกและใบคู่มือจดทะเบียนรถ หรือจัดทำเครื่องหมายการเสียภาษีประจำปี แล้วแต่กรณี เสนอนายทะเบียนลงนาม(๓)สำหรับการออกแผ่นป้ายทะเบียนรถให้ใหม่แทนของเดิม ให้กำหนดวันนัดมารับแผ่นป้ายทะเบียนรถที่ใบเสร็จรับเงินค่าธรรมเนียม(๔)จ่ายใบแทนใบคู่มือจดทะเบียนรถหรือเครื่องหมายการเสียภาษีประจำปี หรือใบเสร็จรับเงินค่าแผ่นป้ายทะเบียนรถแล้วแต่กรณีหมวด ๙การออกใบอนุญาตขับรถยนต์หรือให้ผู้อื่นขับรถยนต์ที่มีไว้เพื่อขายหรือเพื่อซ่อมพร้อมทั้งการออกเครื่องหมายพิเศษและสมุดคู่มือประจำรถใช้กับเครื่องหมายพิเศษ ข้อ ๕๑ การออกใบอนุญาตขับรถยนต์หรือให้ผู้อื่นขับรถยนต์ที่มีไว้เพื่อขายหรือเพื่อซ่อม พร้อมทั้งการออกเครื่องหมายพิเศษและสมุดคู่มือประจำรถใช้กับเครื่องหมายพิเศษให้ยื่นคำขอตามแบบที่กรมการขนส่งทางบกกำหนดพร้อมด้วยเอกสารหลักฐาน ดังนี้(๑)ภาพถ่ายใบอนุญาตให้ประกอบกิจการขายรถหรือซ่อมรถ(๒)แผนที่สังเขปแสดงที่ตั้งของสถานที่ประกอบกิจการขายรถหรือซ่อมรถ(๓)หลักฐานประจำตัวผู้ขอ ได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลหรือใบสำคัญประจำตัวคนต่างด้าว แล้วแต่กรณีข้อ๕๒ เมื่อได้รับคำขอและตรวจสอบเอกสารหลักฐานถูกต้องครบถ้วนแล้วให้ดำเนินการดังนี้(๑)ออกหมายเลขเครื่องหมายพิเศษแล้วจัดเก็บค่าธรรมเนียมคำขอ ค่าธรรมเนียมใบอนุญาตขับรถยนต์หรือให้ผู้อื่นขับรถยนต์ที่มีไว้เพื่อขายหรือเพื่อซ่อมค่าธรรมเนียมเครื่องหมายพิเศษ และค่าธรรมเนียมสมุดคู่มือประจำรถใช้กับเครื่องหมายพิเศษ(๒)จัดทำใบอนุญาตขับรถยนต์หรือให้ผู้อื่นขับรถยนต์ที่มีไว้เพื่อขายหรือเพื่อซ่อมและสมุดคู่มือประจำรถเสนอนายทะเบียนลงนาม(๓)จ่ายใบอนุญาตขับรถยนต์หรือให้ผู้อื่นขับรถยนต์ที่มีไว้เพื่อขายหรือเพื่อซ่อม พร้อมทั้งเครื่องหมายพิเศษดังกล่าวและสมุดคู่มือประจำรถใช้กับเครื่องหมายพิเศษบทเฉพาะกาล[๒] ข้อ ๕๓[๓] มิให้นำข้อ ๙(๓) และ (๖) มาใช้กับรถ ดังต่อไปนี้(๑) รถที่ไม่มีใบอนุญาตนำเข้าจากกรมการค้าต่างประเทศที่นำเข้าก่อนวันที่ ๑๐ ธันวาคม ๒๕๖๒ และกรมศุลกากรนำออกขายทอดตลาด(๒)รถที่ไม่สามารถตรวจสอบที่มาของรถได้ที่เจ้าของหรือผู้ครอบครองกระทำความผิดตามกฎหมายว่าด้วยศุลกากรซึ่งเป็นรถของกลางที่คดีถึงที่สุดให้ตกเป็นของแผ่นดินก่อนวันที่ระเบียบนี้ใช้บังคับและกรมศุลกากรนำออกขายทอดตลอดทั้งนี้ ต้องไม่เป็นรถที่มีรอยขูดลบหมายเลขตัวรถหรือหมายเลขเครื่องยนต์หรือเป็นรถที่ถูกโจรกรรม รวมทั้งต้องไม่เป็นรถตามข้อ ๙ (๑) (๒) (๔) และ (๕)ประกาศณ วันที่ ๒๗ สิงหาคม พ.ศ. ๒๕๖๒พีระพล ถาวรสุภเจริญอธิบดีกรมการขนส่งทางบก ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๒) พ.ศ. ๒๕๖๓[๔]ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพิไลภรณ์/เพิ่มเติม๙ ธันวาคม ๒๕๖๓สุภาทิพย์/ตรวจ๑๘ ธันวาคม ๒๕๖๓[๑] ราชกิจจานุเบกษาเล่ม ๑๓๖/ตอนพิเศษ ๒๔๗ ง/หน้า ๑/๔ ตุลาคม ๒๕๖๒[๒] บทเฉพาะกาลข้อ ๕๓ เพิ่มโดยระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๒) พ.ศ. ๒๕๖๓[๓] ข้อ ๕๓เพิ่มโดยระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์(ฉบับที่ ๒) พ.ศ. ๒๕๖๓[๔] ราชกิจจานุเบกษาเล่ม ๑๓๗/ตอนพิเศษ ๑๕๔ ง/หน้า ๑/๑ กรกฎาคม ๒๕๖๓